Ympäristöministeri Villu Reiljan
Viron ympäristöministeriö
Toompuiestee 24 
15172 Tallinn
villu.reiljan@ekm.envir.ee
Faks 06 262 801

Vetoomus Palukülan Hiiemäen puolesta

Me allekirjoittaneet muistutamme Teitä siitä, että aie perustaa Raplan maakunnan Kõnnumaan maastonsuojelualueella sijaitsevan Palukülan Hiiemäelle (sekä Reevimäelle) loma- ja urheilukeskus (hiihtohisseineen ja stadioineineen) on jyrkässä ristiriidassa alueen alkuperäisen väestön perinnäisten tapojen ja arvomaailman kanssa. Koska Hiiemägi edustaa huomattavia kulttuurisia ja luonnonarvoja, sen koskemattomuus ja säilyminen tulee ehdottomasti taata niin nykyään kuin vastakin.

Palukülan Hiiemägi ei ole mikä tahansa kiinteistö vaan historiallinen hiisi. Se ei ainoastaan symbolisoi paikallista identiteettiä, vaan on itsessään yksi tätä identiteettiä säilyttävistä tekijöistä. Hiidestä ei voi kerätä kruunuja ja dollareita tallomatta samalla esivanhempien luita ja ikimuistoisista ajoista periytyviä arvoja.

Palukülan Hiiemägi on osa Viron kansan laajempaa kulttuuriperintöä. Virossa on kaikkiaan yli viisisataa hiittä, joista vain neljännes on rauhoitettu. Jokainen niistä on poikkeuksetta ainutlaatuinen ja Virolle tärkeä kulttuuri- ja luonnonkohde. Samalla on kuitenkin yleistymässä suuntaus, että historialliset pyhät paikat uhrataan taloudellisten etujen vuoksi. Siksi Viron valtion ja paikallishallinnon tulee toimia päättäväisesti taatakseen hiisien säilymisen ja niistä huolehtimisen alkuperäisen väestön perinnäisten tapojen hengessä.

Me allekirjoittaneet vaadimme, että Viron ympäristöministeriö Kõnnumaan maastonsuojelualueen hallitsijana sekä Kehtnan kunta maanomistajana kunnioittaisivat Viron kansan omaa kulttuuriperintöä ja takaisivat pyhällä hiidenmäellä rauhan ja hiljaisuuden edesmenneille, nykyisille ja tuleville sukupolville.

Nimi	Päivämäärä	Allekirjoitus